CELEX: 62011CN0172
Language: fi
Date: 2011-04-11 00:00:00
Title: Asia C-172/11: Ennakkoratkaisupyyntö, jonka Arbeitsgericht Ludwigshafen am Rhein (Saksa) on esittänyt 11.4.2011 — Georges Erny v. Daimler AG — Werk Wörth

30.7.2011   
            
            
               FI
            
            
               Euroopan unionin virallinen lehti
            
            
               C 226/9
            
         Ennakkoratkaisupyyntö, jonka Arbeitsgericht Ludwigshafen am Rhein (Saksa) on esittänyt 11.4.2011 — Georges Erny v. Daimler AG — Werk Wörth
   (Asia C-172/11)
   2011/C 226/16
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Arbeitsgericht Ludwigshafen am Rhein
   
      Pääasian asianosaiset
   
   
      Kantaja: Georges Erny
   
      Vastaaja: Daimler AG — Werk Wörth
   
      Ennakkoratkaisukysymykset
   
   
               1)
            
            
               Onko asianosaisten tekemän ikääntyneen henkilön osa-aikatyötä koskevan sopimuksen (Altersteilzeitvertrag) 5 kohdan 1 alakohdan kaltainen yksittäiseen sopimukseen sisältyvä ikääntyneen henkilön osa-aikatyötä koskeva määräys, jonka mukaan sovittu palkanlisä on laskettava myös ranskalaisille rajatyöntekijöille Saksan vähimmäisnettopalkkaa koskevan asetuksen (Mindestnettoentgeltverordnung) mukaisesti, vastoin SEUT 45 artiklaa, sellaisena kuin se on konkretisoituna 15.10.1968 annetun neuvoston asetuksen (ETY) N:o 1612/68 (1) 7 artiklan 4 kohdalla?
            
         
               2)
            
            
               Jos unionin tuomioistuin vastaa ensimmäiseen kysymykseen myöntävästi:
               Onko vastaavia kollektiivisten sopimusten määräyksiä — kuten 24.7.2000 tehdyn yrityskohtaisen sopimuksen 8.3 kohtaa ja 23.11.2004 tehdyn kollektiivisen sopimuksen 7 kohtaa — tulkittava siten, ettei palkanlisää tarvitse laskea rajatyöntekijöiden osalta vähimmäisnettopalkkaa koskevassa asetuksessa esitetyn taulukon mukaisesti, kun otetaan huomioon SEUT 45 artikla, sellaisena kuin se on konkretisoituna 15.10.1968 annetun neuvoston asetuksen (ETY) N:o 1612/68 7 artiklan 4 kohdalla?
            
         
      (1)  Työntekijöiden vapaasta liikkuvuudesta yhteisön alueella 15.10.1968 annettu neuvoston asetus (ETY) N:o 1612/68, EYVL L 257, s. 2.